Між тым у хуткім часе з’явіцца магчымасць азнаёміцца з удасканаленай машынай грузападымальнасцю 450 тон, у якой улічаныя першыя вынікі выкарыстання “БелАЗ-75710” у рэальных умовах. Размова ідзе пра самазвал за нумарам два. Ён ужо выраблены на Беларускім аўтамабільным заводзе і цяпер праходзіць выпрабаванні з тым, каб прадэманстраваць свае магчымасці на заводскім палігоне перад удзельнікамі традыцыйнай сустрэчы спажыўцоў, дылераў і прадстаўнікоў навуковых устаноў. Яна пройдзе ў Жодзіне ў найбліжэйшы час. А на БелАЗе ўжо выраблена рама для трэцяга самазвала-гіганта. Пакуль цяжка сказаць, на якім прадпрыемстве будуць працаваць гэтыя ўнікальныя аўтамабілі. Цікавасць да іх праяўляюць у многіх краінах.